Akin-abagatan a Tagalog

Ti Akin-abagatan a Tagalog, naikeddeng a kas Rehion IV, () ket maysa idi a administratibo a rehion idiay Filipinas a nangbukel kadagiti agdama a rehion ti Calabarzon ken Mimaropa, ken maipatinayon ti Aurora ti Tengnga a Luzon.

Daytoy ket nabingbingay kadagiti dua a rehion idi Mayo 17, 2002.

 Pakasaritaan 

 Sakbay a pakasaritaan 
Ti Akin-abagatan a Tagalog ket su idi ti kadakkelan a rehion iti Filipinas kadagiti termino ti kalawa ken populasion. Ti Senso ti Populasion ken Sangkabalayan idi 2000  ket nangipakpakita nga addaan ti rehion iti dagup iti 11,793,655 a tattao, a nangbukel iti 15.42 a porsiento ti 76.5 a riwriw a populasion ti pagilian iti dayta a panawen.

Naikeddeng idi ti Siudad ti Quezon a kas ti rehional a sentro ti Akin-abagatan a Tagalog.

Ti dati a rehion ket sinakupna ti pagtaengan a lugar nga ayan dagiti adu nga agsasao iti Tagalog; dagiti dua a kaaduan ti agsasao iti Tagalog a rehion ket ti Nailian a Kapitolio a Rehion ken Tengnga a Luzon.

+ Dagiti 11 probinsia a historikal nga adda iti Rehion IV Probinsia Agdama a rehion Aurora Tengnga a Luzon Batangas Calabarzon Cavite Calabarzon Laguna Calabarzon Marinduque Mimaropa Occidental Mindoro Mimaropa Oriental Mindoro Mimaropa Palawan Mimaropa Quezon Calabarzon Rizal Calabarzon Romblon Mimaropa

 Panagbingbingay 
Nabingbingay idi ti Rehion IV iti Calabarzon ken  Mimaropa babaen ti Bilin ehekutibo  Blng. 103, idi Mayo 17, 2002, babaen ni Presidente Gloria Macapagal-Arroyo. Iti pay maipatinayon, ti probinsia ti Aurora ket naiyakar idi iti Rehion III (Tengnga a Luzon).

 Pannakaiyakar ti Palawan 
Naiyakar idi ti Palawan iti Rehion VI (Akinlaud a Visayas) idi Mayo 23, 2005 baaen ti Bilin Ehekutibo 429. Nupay kasta, dinillaw dagiti nagtataeng idiay Palawan ti panangiyakar nga indakamatda iti kaawan iti konsultasion ti publiko. Kaaduan dagiti agtataeng iti Puerto Princesa ken amin malaksid iti maysa kadagiti ili ti probinsia ket kinaykayatda ti agyan iti Mimaropa.

Iti kanungpalan, naipablaak ti Bilin Administratibo  Blng. 129 idi Agosto 19, 2005 tapno mabanagan daytoy ken nakaituronga ti pannakasuspende ti Bilin Ehekutibo 429, ken nagpasarding ti pannakaaprobar ti pannakaisayangkat ti plano para iti naurnos a pannakaiyakar ti Palawan manipud iti Mimaropa iti Rehion VI. Iti agdama, ti Palawan ket naikeddeng pay laeng a kas parte ti Mimaropa."Administrative Order no. 129" . National Statistical Coordination Board. Naala idi 2011-03-22.

 Dagiti ladawan 

 Dagiti nagibasaran 

Kategoria:Dagiti awanen a rehion ti Filipinas